1.

Príloha II sa mení takto: a) článok 1 sa mení takto: i) vymedzenie pojmu „adresovateľný držiteľ BIC“ sa nahrádza takto: „— ‚adresovateľným držiteľom BIC‘ (addressable BIC holder) sa rozumie subjekt, ktorý: a) je držiteľom identifikačného kódu spoločnosti (BIC); b) nie je uznaný ako nepriamy účastník v PM; a c) je korešpondentom alebo klientom majiteľa PM účtu alebo pobočkou priameho alebo nepriameho účastníka v PM a je schopný zadávať platobné príkazy do systému, ktorý je súčasťou TARGET2, a z tohto systému prijímať platby prostredníctvom majiteľa PM účtu“; ii) vymedzenie pojmu „pridružený systém“ sa nahrádza takto: „— ‚pridruženým systémom‘ (ancillary system) sa rozumie systém spravovaný subjektom usadeným v Európskej únii alebo v Európskom hospodárskom priestore (EHP), ktorý podlieha dohľadu príslušného orgánu a spĺňa požiadavky v oblasti dohľadu, ktoré sa týkajú umiestnenia infraštruktúr na poskytovanie služieb v eurách, tak ako sa tieto požiadavky priebežne menia a uverejňujú na internetových stránkach ECB (*1), a v ktorom sa vymieňajú a/alebo zúčtovávajú či zaznamenávajú platby a/alebo finančné nástroje, pričom a) peňažné záväzky sa vyrovnávajú v TARGET2 a/alebo b) peňažné prostriedky sú držané v TARGET2 v súlade s usmernením ECB/2012/27 (*2) a dvojstrannými dojednaniami medzi pridruženým systémom a príslušnou CB Eurosystému, (*1) Súčasná politika Eurosystému v oblasti umiestnenia infraštruktúr je ustanovená v nasledujúcich dokumentoch, ktoré sú dostupné na internetovej stránke ECB: www.ecb.europa.eu: a) the policy statement on euro payment and settlement systems located outside the euro area z 3. novembra 1998; b) the Eurosystem's policy line with regard to consolidation in central counterparty clearing z 27. septembra 2001; c) the Eurosystem policy principles on the location and operation of infrastructures settling euro-denominated payment transactions z 19. júla 2007; d) the Eurosystem policy principles on the location and operation of infrastructures settling euro-denominated payment transactions: specification of ‚legally and operationally located in the euro area‘ z 20. novembra 2008; e) the Eurosystem oversight policy framework, revidované znenie z júla 2016." (*2) Usmernenie ECB/2012/27 z 5. decembra 2012 o Transeurópskom automatizovanom expresnom systéme hrubého vyrovnania platieb v reálnom čase (TARGET2) (Ú. v. EÚ L 30, 30.1.2013, s. 1).“;" iii) vymedzenie pojmu „dostupná likvidita“ sa nahrádza takto: „— ‚dostupnou likviditou‘ sa rozumie kreditný zostatok na PM účte účastníka a, ak to možno uplatniť, akákoľvek vnútrodenná úverová linka poskytnutá príslušnou NCB eurozóny vo vzťahu k takémuto účtu, ktorá sa však ešte nečerpala alebo, ak to možno uplatniť, bola znížená o sumu akýchkoľvek spracovaných rezervácií likvidity na PM účte,“; iv) vymedzenie pojmu „pracovný deň“ sa nahrádza takto: „— ‚pracovným dňom‘ (business day) alebo ‚pracovným dňom TARGET2‘ (TARGET2 business day) sa rozumie akýkoľvek deň, keď je TARGET2 otvorený pre vyrovnanie platobných príkazov, ako je ustanovené v dodatku V,“; v) vymedzenie pojmu „účelový peňažný účet“ sa nahrádza takto: „— ‚T2S účelovým peňažným účtom (T2S Dedicated Cash Account – T2S DCA)‘ sa rozumie účet majiteľa T2S DCA, ktorý bol otvorený v rámci TARGET2-[vložiť odkaz na CB/krajinu] a používa sa na hotovostné platby súvisiace s vyrovnaním obchodov s cennými papiermi v T2S;“; vi) vo vymedzení pojmu „prípad neplnenia“ sa písm. g) nahrádza takto: „g) v prípade, ak je kreditný zostatok na PM účte, T2S DCA alebo TIPS DCA účastníka, alebo všetky aktíva účastníka alebo ich podstatná časť predmetom príkazu na zmrazenie, zabavenie alebo zaistenie alebo predmetom akéhokoľvek iného konania, ktorého účelom je ochrana verejného záujmu alebo ochrana práv veriteľov účastníka;“; vii) vymedzenie pojmu „domáci účet“ sa nahrádza takto: „— ‚domácim účtom‘ sa rozumie účet, ktorý NCB eurozóny otvorí mimo PM pre úverovú inštitúciu usadenú v Únii alebo v EHP;“; viii) vo vymedzení pojmu „informačný a kontrolný modul (ICM)“ sa slovo „účastníkom“ nahrádza slovami „majiteľom PM účtu“; ix) vymedzenie pojmu „správa vysielaná ICM“ sa nahrádza takto: „— ‚správou vysielanou ICM‘ (ICM broadcast message) sa rozumie informácia súčasne sprístupnená všetkým alebo vybranej skupine majiteľov PM účtov prostredníctvom ICM,“; x) vo vymedzení pojmu „nepriamy účastník“ sa slová „EHP“ nahrádzajú slovami „Únii alebo EHP“; xi) vymedzenie pojmu „investičná spoločnosť“ sa nahrádza takto: „— ‚investičnou spoločnosťou‘ (investment firm) sa rozumie investičná spoločnosť v zmysle [vložiť ustanovenia vnútroštátnych právnych predpisov, ktorými sa vykonáva článok 4 ods. 1 bod 1 smernice Európskeho parlamentu a Rady 2014/65/EÚ (*3)], s výnimkou inštitúcií uvedených v [vložiť ustanovenia vnútroštátnych právnych predpisov, ktorými sa vykonáva článok 2 ods. 1 smernice 2014/65/EÚ], za predpokladu, že predmetná investičná spoločnosť je: a) povolená a dohliadaná príslušným orgánom, ktorý bol za takýto orgán určený podľa smernice 2014/65/EÚ; a b) oprávnená uskutočňovať činnosti uvedené v [vložiť ustanovenia vnútroštátnych právnych predpisov, ktorými sa vykonávajú položky 2, 3, 6 a 7 oddielu A prílohy I k smernici 2014/65/EÚ]; (*3) Smernica Európskeho parlamentu a Rady 2014/65/EÚ z 15. mája 2014 o trhoch s finančnými nástrojmi, ktorou sa mení smernica 2002/92/ES a smernica 2011/61/EÚ (Ú. v. EÚ L 173, 12.6.2014, s. 349).“;" xii) vo vymedzení pojmu „multiadresný prístup“ sa slová „usadené v EHP“ nahrádzajú slovami „usadené v Únii alebo v EHP“; xiii) vo vymedzení pojmu „hlavný PM účet“ sa slová „DCA účet“ a „DCA účtu“ nahrádza pojmom „T2S DCA“; xiv) vymedzenie pojmu „účastník“ sa nahrádza takto: „— ‚účastníkom‘ [alebo ‚priamym účastníkom‘] (participant or direct participant) sa rozumie subjekt, ktorý je majiteľom aspoň jedného PM účtu (majiteľ PM účtu) a/alebo jedného T2S účelového peňažného účtu (majiteľ T2S DCA) a/alebo jedného TIPS účelového peňažného účtu (majiteľ TIPS DCA) v CB Eurosystému,“; xv) vymedzenie pojmu „platobný príkaz“ sa nahrádza takto: „— ‚platobným príkazom‘ (payment order) sa rozumie prevodný príkaz na úhradu, príkaz na prevod likvidity, príkaz na inkaso, príkaz na prevod likvidity z PM na T2S DCA alebo príkaz na prevod likvidity z PM na TIPS DCA,“; xvi) vymedzenie pojmu „príkaz na prevod likvidity z PM na DCA“ sa nahrádza takto: „— ‚príkazom na prevod likvidity z PM na T2S DCA‘ (PM to T2S DCA liquidity transfer order) sa rozumie pokyn na prevod určitej sumy peňažných prostriedkov z PM účtu na T2S DCA,“; xvii) vo vymedzení pojmu „technická nefunkčnosť TARGET2“ sa slová „spracovanie platieb v TARGET2- [vložiť odkaz na CB/krajinu] v ten istý deň“ nahrádzajú slovami „spracovanie platieb v TARGET2- [vložiť odkaz na CB/krajinu] v ten istý pracovný deň“; xviii) dopĺňajú sa tieto vymedzenia pojmov: „— ‚službou vyrovnania okamžitých platieb TARGET (TIPS)‘ (TARGET Instant Payment Settlement (TIPS) service) sa rozumie vyrovnanie príkazov na okamžitú platbu v peniazoch centrálnej banky v platforme TIPS, — ‚platformou TIPS‘ (TIPS Platform) sa rozumie infraštruktúra jednotnej technickej platformy, ktorú zabezpečujú národné centrálne banky poskytujúce platformu TIPS, — ‚národnými centrálnymi bankami poskytujúcimi platformu TIPS‘ (TIPS Platform-providing NCBs) sa rozumejú: Deutsche Bundesbank, Banco de España, Banque de France a Banca d'Italia ako centrálne banky, ktoré vytvárajú a prevádzkujú platformu TIPS v prospech Eurosystému, — ‚poskytovateľom sieťových služieb TIPS‘ (TIPS network service provider) sa rozumie podnik, ktorý: a) splnil všetky nevyhnutné podmienky na pripojenie sa do platformy TIPS a vytvoril technické pripojenie k tejto platforme v súlade s pravidlami a postupmi ustanovenými v dodatku V k prílohe IIb k usmerneniu ECB/2012/27; a b) podpísal podmienky hostingu pre pripojenie k TIPS, ktoré sú dostupné na internetovej stránke ECB, — ‚TIPS účelovým peňažným účtom (TIPS DCA)‘ [TIPS Dedicated Cash Account (TIPS DCA)] sa rozumie účet majiteľa TIPS DCA, ktorý bol otvorený v rámci TARGET2-[vložiť odkaz na CB/krajinu] a používa sa na poskytovanie okamžitých platobných služieb svojim zákazníkom, — ‚harmonizovanými podmienkami otvorenia a vedenia TIPS účelového peňažného účtu v rámci TARGET2‘ (Harmonised Conditions for the Opening and Operation of a TIPS Dedicated Cash Account in TARGET2) sa rozumejú podmienky ustanovené v prílohe IIb, — ‚prepojeným PM účtom‘ (linked PM account) sa rozumie PM účet, s ktorým je prepojený TIPS DCA na účely riadenia likvidity a platieb poplatkov TIPS, — ‚príkazom na okamžitú platbu‘ (instant payment order) sa v súlade so systémom okamžitých úhrad SEPA (SCT Inst) Európskej platobnej rady rozumie platobný pokyn, ktorý možno vykonať 24 hodín denne v ktorýkoľvek kalendárny deň v roku s okamžitým alebo takmer okamžitým spracovaním a oznámením platiteľovi, — ‚žiadosťou o storno‘ (recall request) sa v súlade so systémom SCT Inst rozumie správa od majiteľa TIPS DCA, ktorou sa požaduje vrátenie sumy vyrovnaného príkazu na okamžitú platbu, — ‚kladnou odpoveďou na storno‘ (positive recall answer) sa v súlade so systémom SCT Inst rozumie platobný príkaz iniciovaný príjemcom žiadosti o storno v reakcii na žiadosť o storno a v prospech odosielateľa tejto žiadosti o storno, — ‚príkazom na prevod likvidity z PM na TIPS DCA‘ (PM to TIPS DCA liquidity transfer order) sa rozumie pokyn na prevod určitej sumy peňažných prostriedkov z PM účtu na TIPS DCA, — ‚príkazom na prevod likvidity z TIPS DCA na PM‘ sa rozumie pokyn na prevod určitej sumy peňažných prostriedkov z TIPS DCA na PM účet;“; b) článok 3 sa nahrádza takto: „Článok 3 Všeobecný opis TARGET2 1. TARGET2 umožňuje hrubé vyrovnanie platieb v reálnom čase v eurách s vyrovnaním v peniazoch centrálnej banky v rámci PM účtov, T2S DCA na účely obchodov s cennými papiermi a TIPS DCA na účely okamžitých platieb. 2. V TARGET2-[vložiť odkaz na CB/krajinu] sa spracúvajú tieto transakcie: a) transakcie, ktoré priamo vyplývajú z operácií menovej politiky Eurosystému alebo ktoré sa vykonávajú v súvislosti s uvedenými operáciami; b) vyrovnanie eurovej časti devízových operácií týkajúcich sa Eurosystému; c) vyrovnanie prevodov v eurách, ktoré vyplývajú z transakcií v cezhraničných veľkoobjemových nettingových platobných systémoch; d) vyrovnanie prevodov v eurách, ktoré vyplývajú z transakcií v eurách v retailových platobných systémoch systémového významu; e) vyrovnanie peňažnej časti transakcií s cennými papiermi; f) príkazy na prevod likvidity z T2S DCA na T2S DCA, príkazy na prevod likvidity z T2S DCA na PM a príkazy na prevod likvidity z PM na T2S DCA; fa) príkazy na okamžitú platbu; fb) kladné odpovede na storno; fc) príkazy na prevod likvidity z TIPS DCA na PM, príkazy na prevod likvidity z PM na TIPS DCA; a g) akékoľvek iné transakcie v eurách určené účastníkom TARGET2. 3. TARGET2 umožňuje v rámci PM účtov, T2S DCA a TIPS DCA hrubé vyrovnanie platieb v reálnom čase v eurách s vyrovnaním v peniazoch centrálnej banky. TARGET2 je vytvorený a funguje na základe jednotnej spoločnej platformy, cez ktorú sa technicky rovnakým spôsobom zadávajú a spracúvajú platobné príkazy a nakoniec aj prijímajú platby. Pokiaľ ide o technické vedenie T2S DCA, TARGET2 je po technickej stránke vytvorený a funguje na základe platformy T2S. Pokiaľ ide o technické vedenie TIPS DCA, TARGET2 je po technickej stránke vytvorený a funguje na základe platformy TIPS. 4. [Vložiť názov CB] je poskytovateľom služieb podľa týchto podmienok. Konanie národných centrálnych bánk poskytujúcich SSP a ich opomenutie konať sa považuje za konanie a opomenutie konať [vložiť názov CB], za ktoré na seba berie zodpovednosť v súlade s nižšie uvedeným článkom 31. Účasť podľa týchto podmienok nezakladá zmluvný vzťah medzi majiteľmi PM účtov a národnými centrálnymi bankami poskytujúcimi SSP, ak akákoľvek z týchto bánk koná z uvedeného titulu. Pokyny, správy alebo informácie, ktoré majitelia PM účtov dostanú od SSP alebo pošle SSP, týkajúce sa služieb poskytovaných podľa týchto podmienok, sa považujú za prijaté alebo poslané [vložiť názov CB]. 5. TARGET2 predstavuje z právneho hľadiska množinu platobných systémov zloženú zo všetkých systémov, ktoré sú súčasťou TARGET2 a sú označené ako ‚systémy‘ podľa vnútroštátnych právnych predpisov, ktorými sa vykonáva smernica 98/26/ES. TARGET2-[vložiť odkaz na CB/krajinu] je označený ako ‚systém‘ podľa [vložiť príslušné ustanovenia vnútroštátnych právnych predpisov, ktorými sa vykonáva smernica 98/26/ES]. 6. Účasť v TARGET2 sa uskutočňuje prostredníctvom účasti v systéme, ktorý je súčasťou TARGET2. Tieto podmienky upravujú vzájomné práva a povinnosti majiteľov PM účtov v TARGET2-[vložiť odkaz na CB/krajinu] a [vložiť názov CB]. Pravidlá týkajúce sa spracúvania platobných príkazov podľa týchto podmienok (hlava IV a dodatok I) sa vzťahujú na všetky zadané platobné príkazy alebo platby prijaté ktorýmkoľvek majiteľom PM účtu.“; c) článok 4 sa mení takto: i) v odseku 1 sa písm. a) a b) nahrádzajú takto: „a) úverové inštitúcie usadené v Únii alebo v EHP vrátane tých, ktoré konajú prostredníctvom pobočky usadenej v Únii alebo v EHP; b) úverové inštitúcie usadené mimo EHP za predpokladu, že konajú prostredníctvom pobočky usadenej v Únii alebo v EHP;“; ii) (netýka sa slovenského znenia); iii) v odseku 2 sa písm. c) a d) sa nahrádzajú takto: „c) investičné spoločnosti usadené v Únii alebo v EHP; d) subjekty, ktoré spravujú pridružené systémy a ktoré konajú v tomto postavení a“ iv) (netýka sa slovenského znenia); d) článok 5 sa mení takto: i) odsek 3 sa nahrádza takto: „3. Majitelia PM účtov môžu určiť subjekty za nepriamych účastníkov v PM za predpokladu, že sú splnené podmienky ustanovené v článku 6.“; ii) V odseku 4 v písm. a) a b) sa slová „EHP“ nahrádzajú slovami „Únii alebo EHP“; e) v článku 6 ods. 1 sa slová „EHP“ nahrádzajú slovami „Únii alebo EHP“; f) článok 7 sa mení takto: i) odsek 3 sa nahrádza takto: „3. Pre majiteľa PM účtu, ktorý súhlasí s tým, aby bol jeho PM účet označený za hlavný PM účet, sú záväzné všetky faktúry súvisiace s otvorením a vedením každého T2S DCA prepojeného s PM účtom, ako sa ustanovuje v dodatku VI k tejto prílohe, a to bez ohľadu na obsah zmluvných alebo iných dojednaní medzi týmto majiteľom PM účtu a majiteľom T2S DCA alebo na nedodržiavanie týchto dojednaní.“; ii) v odsekoch 4 a 5 sa pojem „DCA“ nahrádza pojmom „T2S DCA“; iii) dopĺňajú sa tieto odseky 6 a 7: „6. Pre majiteľa PM účtu, ktorý súhlasí s tým, aby bol jeho PM účet označený za prepojený PM účet, sú záväzné všetky faktúry súvisiace s otvorením a vedením každého TIPS DCA prepojeného s PM účtom, ako sa ustanovuje v dodatku VI k tejto prílohe, a to bez ohľadu na obsah zmluvných alebo iných dojednaní medzi týmto majiteľom PM účtu a majiteľom TIPS DCA alebo na nedodržiavanie týchto dojednaní. Prepojený PM účet môže byť prepojený s maximálne 10 TIPS DCA. 7. Majiteľ prepojeného PM účtu má prehľad o likvidite dostupnej na TIPS DCA, ktoré sú prepojené s uvedeným PM účet, a zabezpečí, aby si majitelia TIPS DCA boli vedomí svojej zodpovednosti za riadenie tejto likvidity.“; g) v článku 8 ods. 1 písm. a) bode i) sa slová „TARGET2-[vložiť odkaz na CB/krajinu]“ nahrádzajú slovami „SSP“; h) článok 11 sa mení takto: i) v odseku 3 sa prvá veta nahrádza takto: „Aktualizované informácie o prevádzkovom stave SSP sú prístupné v informačnom systéme TARGET2 (T2IS) na osobitnej internetovej stránke v rámci internetových stránok ECB.“; ii) vkladá sa tento odsek 4a: „4a. Majiteľ prepojeného PM účtu je zodpovedný za včasné informovanie majiteľov TIPS DCA o všetkých významných správach vysielaných ICM, vrátane tých, ktoré súvisia s pozastavením alebo ukončením účasti majiteľa TIPS DCA v TARGET2-[vložiť odkaz na CB/krajinu].“; iii) odsek 9 sa nahrádza takto: „9. Účastníci bezodkladne informujú [vložiť názov CB], ak sa vyskytne prípad neplnenia, ktorý sa na nich vzťahuje.“; i) článok 13 sa mení takto: i) v odseku 2 sa písm. c) a d) sa nahrádzajú takto: „c) príkazy na prevod likvidity; d) príkazy na prevod likvidity z PM na T2S DCA a“; ii) vvkladá sa toto písmeno e): „e) príkazy na prevod likvidity z PM na TIPS DCA.“; j) v článku 14 sa odsek 3 nahrádza takto: „3. SSP pripája svoju časovú pečiatku pre spracovanie platobných príkazov v postupnosti, v akej ich prijíma.“; k) v článku 15 sa odsek 2 nahrádza takto: „2. Platobný príkaz môže byť za veľmi naliehavý označený len: a) centrálnymi bankami; a b) účastníkmi, v prípade platieb do CLS Bank International a platieb z CLS Bank International s výnimkou platieb súvisiacich so službou CLS CCP a službou CLSNow, ako aj v prípade prevodov likvidity v súvislosti s vyrovnaním pridruženým systémom s použitím ASI. Všetky platobné pokyny zadané pridruženým systémom prostredníctvom ASI na zaúčtovanie na ťarchu PM účtov alebo na pripísanie v prospech PM účtov účastníkov, a všetky zadané príkazy na prevod likvidity z PM na T2S DCA a všetky zadané príkaz na prevod likvidity z PM na TIPS DCA sa považujú za veľmi naliehavé platobné príkazy.“; l) v článku 29 ods. 1 sa písmeno b) nahrádza takto: „b) môže sa použiť na iniciovanie príkazov na prevod likvidity, príkazov na prevod likvidity z TIPS DCA na PM, príkazov na prevod likvidity z PM na TIPS DCA, príkazov na prevod likvidity z PM na T2S DCA a, ak sa ICM používa v kombinácii so službami s pridanou hodnotou pre T2S, príkazov na prevod likvidity z T2S DCA na PM; a“; m) v článku 31 sa odsek 5 nahrádza takto: „5. Bez ohľadu na [vložiť ustanovenia vnútroštátnych právnych predpisov, ktorými sa vykonáva smernica Európskeho parlamentu a Rady (EÚ) 2015/2366 (*4) sa odseky 1 až 4 uplatňujú v takom rozsahu, v akom možno zodpovednosť [vložiť názov CB] vylúčiť. (*4) Smernica Európskeho parlamentu a Rady (EÚ) 2015/2366 z 25. novembra 2015 o platobných službách na vnútornom trhu, ktorou sa menia smernice 2002/65/ES, 2009/110/ES a 2013/36/EÚ a nariadenie (EÚ) č. 1093/2010 a ktorou sa zrušuje smernica 2007/64/ES (Ú. v. EÚ L 337, 23.12.2015, s. 35).“;" n) článok 34 sa mení takto: i) v odseku 1 sa druhá veta nahrádza takto: „Na účely tohto odseku sa prijatie opatrení na predchádzanie kríze alebo opatrení krízového riadenia v zmysle smernice Európskeho parlamentu a Rady 2014/59/EÚ (*5) voči majiteľovi PM účtu automaticky nepovažuje za začatie konkurzného konania. (*5) Smernica Európskeho parlamentu a Rady 2014/59/EÚ z 15. mája 2014, ktorou sa stanovuje rámec pre ozdravenie a riešenie krízových situácií úverových inštitúcií a investičných spoločností a ktorou sa mení smernica Rady 82/891/EHS a smernice Európskeho parlamentu a Rady 2001/24/ES, 2002/47/ES, 2004/25/ES, 2005/56/ES, 2007/36/ES, 2011/35/EÚ, 2012/30/EÚ a 2013/36/EÚ a nariadenia Európskeho parlamentu a Rady (EÚ) č. 1093/2010 a (EÚ) č. 648/2012 (Ú. v. EÚ L 173, 12.6.2014, s. 190).“;" ii) v odseku 4 písm. a) sa slová „DCA účtov“ nahrádzajú slovami „majiteľov T2S DCA“ a slová „majiteľa DCA účtu“ nahrádzajú slovami a „majiteľa T2S DCA“; o) v článku 38 vkladá sa tento odsek 1a: „1a. Odchylne od odseku 1 účastník súhlasí, že informácie o opatreniach prijatých podľa článku 34 sa nepovažujú za dôverné.“; p) v článku 39 ods. 3 sa písm. a) bod ii) nahrádza takto: „ii) účastník nezadá do TARGET2 platobný príkaz na prevod peňažných prostriedkov na účet iného subjektu, než je účastník, skôr, než dostane potvrdenie od [vložiť názov CB], že poskytovateľ platobných služieb príjemcu platby urobil požadované oznámenie alebo získal súhlas, alebo bolo oznámenie urobené alebo súhlas získaný v jeho mene;“; q) v článku 42 v prvej a druhej vete sa slová „vrátane ich dodatkov“ nahrádzajú slovami „vrátane dodatkov“; r) v dodatku I sa odsek 8 s názvom „Používanie ICM“ dopĺňa takto: i) body 8 písm. c) a d) sa nahrádzajú takto: „c) z PM účtu na technický účet vedený v pridruženom systéme, ktorý používa zúčtovací postup č. 6 v reálnom čase; d) prostredníctvom príkazu na prevod likvidity z PM na T2S DCA alebo, keď sa ICM používa v kombinácii so službami s pridanou hodnotou pre T2S, prostredníctvom príkazu na prevod likvidity z T2S DCA na PM; a“; ii) vkladá sa tento bod 8 písm. e): „e) prostredníctvom príkazu na prevod likvidity z PM na TIPS DCA alebo prostredníctvom príkazu na prevod likvidity z TIPS DCA na PM.“; s) dodatok IV sa mení takto: i) v odseku 4 s názvom „Premiestnenie prevádzky SSP na iné miesto“ v písm. c) sa pojem „prevod likvidity z PM účtu na DCA účet“ nahrádza pojmom „príkaz na prevod likvidity z PM na T2S DCA“; ii) odsek 6 s názvom „Núdzová prevádzka“ sa mení takto: — písmeno c) bod i) sa nahrádza takto: „i) platby týkajúce sa CLS Bank International s výnimkou platieb súvisiacich so službou CLS CCP a službou CLSNow;“; — písmeno d) bod iii) sa nahrádza takto: „iii) príkazy na prevod likvidity z T2S DCA na PM.“; iii) v odseku 8 s názvom „Iné ustanovenia“ v písm. b) sa slová „SSP“ nahrádzajú slovami „prevádzkový tím SSP“; t) dodatok V k prílohe II sa mení takto: i) harmonogram sa nahrádza týmto: „Čas Opis 6.45-7.00 Čas na prípravu dennej prevádzky (1) 7.00-18.00 Denné spracovanie 17.00 Ukončenie vyrovnania klientskych platieb, t. j. platieb, pri ktorých príkazca a/alebo príjemca platby nie je priamym ani nepriamym účastníkom, ako to možno v systéme identifikovať použitím správy MT 103 alebo MT 103+ 18.00 Ukončenie vyrovnania medzibankových platieb, t. j. iných platieb ako klientskych platieb Ukončenie vyrovnania prevodov likvidity medzi TARGET2 a TIPS Krátko po 18.00 Dokončenie posledných algoritmov v TARGET2 Po ukončení posledných algoritmov TARGET2 pošle správu TIPS na iniciovanie zmeny pracovného dňa v TIPS Krátko po ukončení posledných algoritmov Súbory na konci dňa (hlavná účtovná kniha) prijaté od TIPS 18.00-18.45 (2) Záverečné postupy denného spracovania 18.15 (2) Všeobecný čas ukončenia využitia automatických operácií („standing facilities“) (krátko po) 18.30 (3) Údaje pre aktualizáciu účtovných systémov sú sprístupnené centrálnym bankám 18.45-19.30 (3) Začiatočné postupy denného spracovania (nový pracovný deň) 19.00 (3) -19.30 (2) Poskytnutie likvidity na PM účet 19.30 (3) Správa „začiatok postupu“ a vyrovnanie trvalých príkazov na prevod likvidity z PM účtov na podúčty/technický účet (vyrovnanie súvisiace s pridruženým systémom) Začiatok prevodov likvidity medzi TARGET2 a TIPS 19.30 (3)-22.00 Uskutočnenie dodatočných prevodov likvidity prostredníctvom ICM pre zúčtovací postup č. 6 v reálnom čase, uskutočnenie dodatočných prevodov likvidity prostredníctvom ICM predtým, ako pridružený systém pošle správu „začiatok cyklu“ pre zúčtovací postup č. 6 s rozhraním; vyrovnanie nočnej prevádzky pridruženého systému (len pre zúčtovací postup č. 6 v reálnom čase a zúčtovací postup č. 6 s rozhraním) 22.00-1.00 Technická údržba 1.00-7.00 Vyrovnanie nočnej prevádzky pridruženého systému (len pre zúčtovací postup č. 6 v reálnom čase a zúčtovací postup č. 6 s rozhraním) Prevody likvidity medzi TARGET2 a TIPS ii) dopĺňa sa tento odsek 6: „6. Aktualizované informácie o prevádzkovom stave SSP sú prístupné v informačnom systéme TARGET2 (T2IS) na osobitnej internetovej stránke v rámci internetových stránok ECB. Informácie o prevádzkovom stave SSP v T2IS a na internetovej stránke ECB sa aktualizujú iba počas bežnej prevádzkovej doby.“; u) dodatok VI k prílohe II sa mení takto: i) v odseku 1 sa posledná veta nahrádza takto: „Za príkazy na prevod likvidity z PM na T2S DCA alebo z PM na TIPS DCA odoslané z PM účtu účastníka a príkazy na prevod likvidity z T2S DCA na PM alebo príkazy na prevod likvidity z TIPS DCA na PM prijaté na PM účte účastníka sa účtuje poplatok podľa písmena a) alebo b), podľa toho, ktorý bol zvolený pre daný PM účet.“; ii) v odsekoch 12 a 13 a v tabuľke sa pojem „DCA“ nahrádza pojmom „T2S DCA“; iii) V tabuľke sa medzi treťou kolónkou („Vyhľadávania U2A“) a štvrtou kolónkou („Správy zhrnuté do súboru“) vkladá pod názvom „Informačné služby“ táto kolónka: „Stiahnuté vyhľadávania U2A 0,7 eurocenta za vyhľadávanú obchodnú položku v každom vygenerovanom a stiahnutom vyhľadávaní U2A“; iv) vkladajú sa tieto odseky 13a a 13b: „Poplatky pre majiteľov prepojených PM účtov 13a. Majiteľovi prepojeného PM účtu sa za službu TIPS spojenú s TIPS DCA prepojenými s uvedeným PM účtom účtujú ďalej uvedené poplatky. Tarifné položky Cena Vysvetlenie Služby vyrovnania Príkaz na okamžitú platbu 0,20 eurocenta Účtuje sa tiež za nevyrovnané transakcie Žiadosť o storno 0,00 Zamietavá odpoveď na storno 0,00 Kladná odpoveď na storno 0,20 eurocenta Účtuje sa tiež majiteľovi prepojeného PM účtu spojeného s TIPS DCA, v prospech ktorého sa vykonáva zaúčtovanie (tiež pre nevyrovnané transakcie) 13b. Prvých desať miliónov príkazov na okamžitú platbu a kladných odpovedí na storno prijatých platformou TIPS do konca roka 2019 je bezplatných. Za akékoľvek ďalšie príkazy na okamžitú platbu a kladné odpovede na storno prijaté platformou TIPS do konca roka 2019 účtuje [vložiť názov centrálnej banky] majiteľom prepojeného PM účtu poplatky v nasledujúcom roku.“; v) v odseku 14 sa posledná veta nahrádza takto: „Platby sa uhradia najneskôr v štrnásty pracovný deň daného mesiaca na účet, ktorý uvedie [vložiť názov centrálnej banky] alebo sa zaúčtujú na ťarchu účtu, ktorý uvedie majiteľ PM účtu“;